รัฐบาลไทย-ข่าวทำเนียบรัฐบาล-ชุดปฏิบัติการพิเศษกรมการปกครอง ร่วมกับตำรวจไซเบอร์ จับขบวนการค้ามนุษย์ Sex Creator ชื่อดัง 4 ราย ขยี้กามเด็กสาว 16 ถ่ายคลิปขายบนแพลตฟอร์มออนไลน์ทั่วโลก ด้านอธิบดีฯ ปกครอง เผยเด็กไม
วันศุกร์ที่ 19 มกราคม 2567
19/01/2567
ชุดปฏิบัติการพิเศษกรมการปกครอง ร่วมกับตํารวจไซเบอร์ จับขบวนการค้ามนุษย์ Sex Creator ชื่อดัง 4 ราย ขยี้กามเด็กสาว 16 ถ่ายคลิปขายบนแพลตฟอร์มออนไลน์ทั่วโลก ด้านอธิบดีฯ ปกครอง เผยเด็กไม
ชุดปฏิบัติการพิเศษกรมการปกครอง ร่วมกับตํารวจไซเบอร์ จับขบวนการค้ามนุษย์ Sex Creator ชื่อดัง 4 ราย ขยี้กามเด็กสาว 16 ถ่ายคลิปขายบนแพลตฟอร์มออนไลน์ทั่วโลก ด้านอธิบดีฯ ปกครอง เผยเด็กไม่รู้ว่าคลิปถูกนําไปขายในโลกออนไลน์ ขอความร่วมมือหากพบข้อมูลเกี่ยวกับเรื
ชุดปฏิบัติการพิเศษกรมการปกครอง ร่วมกับตํารวจไซเบอร์ จับขบวนการค้ามนุษย์ Sex Creator ชื่อดัง 4 ราย ขยี้กามเด็กสาว 16 ถ่ายคลิปขายบนแพลตฟอร์มออนไลน์ทั่วโลก ด้านอธิบดีฯ ปกครอง เผยเด็กไม่รู้ว่าคลิปถูกนําไปขายในโลกออนไลน์ ขอความร่วมมือหากพบข้อมูลเกี่ยวกับเรื่องการค้ามนุษย์ สามารถแจ้งได้ที่สายด่วนศูนย์ดํารงธรรมกระทรวงมหาดไทย 1567 โทรฟรีตลอด 24 ชั่วโมง
วันนี้ (19 ม.ค. 67) นายอรรษิษฐ์ สัมพันธรัตน์ อธิบดีกรมการปกครอง เปิดเผยรายละเอียดถึงกรณีชุดปฏิบัติการพิเศษจับกุมเครือข่ายค้ามนุษย์ออนไลน์ ซึ่งพบเด็กอายุต่ํากว่า 18 ปี ตกเป็นเหยื่อการแสวงหาผลประโยชน์ทางเพศ จากกรณีดังกล่าวได้รับเรื่องร้องเรียนผ่านศูนย์ดํารงธรรมกระทรวงมหาดไทย ซึ่งนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้สั่งการให้กรมการปกครองจัดชุดปฏิบัติการพิเศษกรมการปกครองบูรณาการร่วมกับเจ้าหน้าที่ตํารวจกองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) หรือ ตํารวจไซเบอร์ เจ้าหน้าที่สถาบันนิติวิทยาศาสตร์ กระทรวงยุติธรรม และมูลนิธิอิมมานูเอล (IMF)
นายอรรษิษฐ์ สัมพันธรัตน์ อธิบดีกรมการปกครอง กล่าวว่า ชุดปฏิบัติการพิเศษกรมการปกครอง และเจ้าหน้าที่จากหน่วยงานที่เกี่ยวข้อง ได้นําหมายจับและหมายค้นของศาลอาญาเข้าตรวจค้นและจับกุมผู้ผลิตสื่อลามกอนาจาร (Sex Creator) ชื่อดัง จํานวน 4 ราย ซึ่งมีพฤติการณ์แสวงหาประโยชน์จากการผลิตและเผยแพร่สื่อลามกอนาจารเด็ก และนําเข้าสู่ระบบออนไลน์ โดยมีการนําเด็กสาว อายุ 16 ปี มาร่วมประเวณี และทําการบันทึกภาพนิ่ง ภาพเคลื่อนไหวในขณะร่วมประเวณี โดยจงใจไม่ปิดบังใบหน้า ส่งต่อในกลุ่มลับผ่านสื่อสังคมออนไลน์ X (Twitter เดิม) และ OnlyFans เพื่อแสวงหาผลประโยชน์จากการขายสื่อลามกเด็ก ซึ่งเข้าข่ายการค้ามนุษย์
นายอรรษิษฐ์ สัมพันธรัตน์ อธิบดีกรมการปกครอง กล่าวต่อว่า เจ้าหน้าที่ชุดตรวจค้น จับกุม ได้แบ่งกําลังออกเป็น 4 ชุด เพื่อทําการตรวจค้นและจับกุมผู้กระทําผิด 4 พื้นที่ ได้แก่ 1. บริเวณซอยบรมราชชนนี 72 ถ.บรมราชชนนี แขวงศาลาธรรมสพน์ เขตทวีวัฒนา กรุงเทพฯ 2. หมู่บ้านในพื้นที่ ต.ลําผักกูด อ.ธัญบุรี จ.ปทุมธานี 3. คอนโดหรูใจกลางเมือง แขวงมักกะสัน เขตราชเทวี กรุงเทพฯ และ 4. ที่อยู่อาศัยในพื้นที่ ต.ลําผักกูด อ.ธัญบุรี จ.ปทุมธานี โดยจากการสืบสวน เจ้าหน้าที่ได้แจ้งข้อหากระทําผิดเบื้องต้น 5 ข้อหา ได้แก่ 1. ครอบครองสื่อลามกอนาจารเด็กเพื่อแสวงหาประโยชน์ทางเพศสําหรับตนเองหรือผู้อื่น ต้องระวางโทษจําคุกไม่เกิน 5 ปี หรือปรับไม่เกิน 1 แสนบาท หรือทั้งจําทั้งปรับ 2. ส่งต่อสื่อลามกอนาจารเด็กแก่ผู้อื่น ต้องระวางโทษจําคุกไม่เกิน 7 ปี หรือปรับไม่เกิน 1 แสน 4 หมื่นบาท หรือทั้งจําทั้งปรับ 3. เพื่อทางการค้า ผลิต มีไว้ นําเข้า ส่งออกหรือเผยแพร่ การแจกจ่าย ซึ่งสื่อลามกอนาจารเด็ก ต้องระวางโทษจําคุกตั้งแต่ 3 ปี ถึง 10 ปี และปรับตั้งแต่ 6 หมื่นบาท ถึง 2 แสนบาท 4. นําเข้าและเผยแพร่ข้อมูลเข้าสู่ระบบคอมพิวเตอร์ ที่มีลักษณะอันลามก และประชาชนทั่วไป อาจเข้าถึงได้ ต้องระวางโทษจําคุกไม่เกิน 5 ปี หรือปรับไม่เกิน 1 แสนบาท หรือทั้งจําทั้งปรับ 5. ความผิดฐานค้ามนุษย์ อันเป็นการแสวงหาประโยชน์โดยมิชอบจากเด็ก เพื่อการผลิตหรือเผยแพร่วัตถุหรือสื่อลามก ได้กระทําแก่บุคคลอายุเกิน 15 ปี แต่ ไม่ถึง 18 ปี ต้องระวางโทษจําคุกตั้งแต่ 6 ปี ถึง 15 ปี และปรับตั้งแต่ 6 แสนบาท ถึง 1 ล้าน 5 แสนบาท ทั้งนี้ เจ้าพนักงานชุดจับกุมได้แจ้งสิทธิและข้อกล่าวหาแก่ผู้ถูกจับ และควบคุมตัวผู้ถูกจับมาทําบันทึกจับกุมตามข้อกล่าวหาเพื่อส่งพนักงานสอบสวนด้วยแล้ว
"นอกจากนี้ เมื่อเวลาประมาณ 02.00 น. เจ้าหน้าที่ชุดปฏิบัติการพิเศษกรมการปกครอง และเจ้าหน้าที่ฝ่ายปกครองอําเภอบางละมุง ร่วมกับเจ้าหน้าที่จากกระทรวงการพัฒนาสังคมและความมั่นคงของมนุษย์ส่วนกลาง เจ้าหน้าที่พัฒนาสังคมและความมั่นคงของมนุษย์จังหวัดชลบุรี นักสังคมสงเคราะห์ของมูลนิธิอิมมานูเอลประเทศไทย (IMF) ได้เข้าช่วยเหลือเด็กสาวอายุ 16 ปี รายดังกล่าว ซึ่งคาดว่าเป็นผู้เสียหายจากการค้ามนุษย์ และได้นําตัวเด็กเข้าสู่กระบวนการกลไกการส่งต่อระดับชาติ (NRM) เพื่อคัดกรองคัดแยก และคุ้มครองช่วยเหลือฟื้นฟูผู้เสียหายจากการค้ามนุษย์ตามขั้นตอนของกฎหมาย ซึ่งจากการซักถามข้อมูลเบื้องต้นจากเด็กผู้เสียหาย ทราบว่า เด็กผู้เสียหายได้ค่าจ้างในการถ่ายคลิปการร่วมประเวณีจากกลุ่มผู้ต้องหา โดยที่เด็กไม่รู้ว่าคลิปของตนถูกนําเอาไปขายในโลกออนไลน์ ซึ่งผู้เสียหายถูกชักชวนจากกลุ่มเพื่อนที่เข้าไปเที่ยวในผับ Heaven รังสิต ให้มาถ่ายคลิป และประเด็นที่น่าสนใจ คือ ผู้เสียหายแจ้งว่ายังมีกลุ่มเพื่อนของตนที่ทําแบบตนอยู่อีกหลายคน ซึ่งในส่วนนี้ทางสหวิชาชีพจะเร่งทําการขยายผลต่อไป" นายอรรษิษฐ์ ฯ กล่าวเน้นย้ํา
นายอรรษิษฐ์ สัมพันธรัตน์ อธิบดีกรมการปกครอง กล่าวเพิ่มเติมว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ได้กําชับและให้ความสําคัญกับการแก้ไขปัญหาค้ามนุษย์เป็นอย่างมาก ซึ่งถือว่าเป็นอาชญากรรมร้ายแรงที่ประชาคมโลกไม่ยอมรับ และประเทศไทยจะต้องพยายามกําจัดวงจรเหล่านี้ให้หมดสิ้นไปอย่างถาวร ซึ่งที่ผ่านมากระทรวงมหาดไทยมีการดําเนินนโยบายจัดระเบียบสังคมและปราบปรามผู้มีอิทธิพล โดยกรมการปกครองมีภารกิจที่สําคัญอันเกี่ยวข้องกับการปราบปรามการค้ามนุษย์ที่ถือเป็นวาระแห่งชาติซึ่งรัฐบาลให้ความสําคัญ และเป็นหนึ่งในภารกิจการจัดระเบียบสังคมด้วย ดังนั้น ผู้บังคับใช้กฎหมายจะต้องมีความเชี่ยวชาญด้านต่าง ๆ รวมถึงการกระทําความผิดที่ปรากฏในโลกออนไลน์ และจะต้องดําเนินกระบวนการทางกฎหมายอย่างรอบคอบและจริงจัง โดยเฉพาะอย่างยิ่งการกระทําต่อเด็กและเยาวชนที่มีการนําข้อมูลของเด็กเข้าไปอยู่ในโลกออนไลน์จะเป็นการทําให้ผู้เสียหายเสื่อมเสียชื่อเสียง จึงเป็นเรื่องที่ทุกภาคส่วนในสังคมต้องช่วยกันดูแลสอดส่องและระมัดระวัง ทั้งนี้ หากพบข้อมูลเกี่ยวกับเรื่องการค้ามนุษย์ สามารถแจ้งได้ที่ศูนย์ดํารงธรรมอําเภอหรือจังหวัด หรือโทรแจ้งได้ที่สายด่วนศูนย์ดํารงธรรมกระทรวงมหาดไทย 1567 โทรฟรีตลอด 24 ชั่วโมง ซึ่งข้อมูลของท่านจะได้รับความคุ้มครองและปกปิดเป็นความลับ ขอให้มั่นใจและช่วยกันสอดส่องดูแลสังคมไทยของเราไปด้วยกัน
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood